ये शोध कितना वैज्ञानिक है इस पर तो कुछ नहीं कहा जा सकता है, लेकिन ब्रिटेन, फ्रांस, अमेरिका और आस्ट्रेलिया में बेरोजगारों की संख्या में बेतहाशा बढ़ोतरी हुई है। जिसे देखते हुए यहां इन दिनों बाहरी पेशेवरों की आमद को लेकर हो-हुल्ला मचा हुआ है और नतीजतन वहां की सरकारें भी आव्रजन वीजा नीति को सख्त बनाने पर आमादा है। ये शोध उसी दिशा में उठाया गया कदम लगता है। यानी आर्थिक रूप से जर्जर हो चुकी यूरोप की अर्थ व्यवस्थाओं को सुधारने के लिए इस शोध के माध्यम से अब सारकारें अपने देशों में कार्यरत कंपनियों से कह सकेगी कि उनके ये गोरे लोग बाकी दुनिया के लोगों से ज्यादा योग्य और दक्ष है, लिहाजा पहली प्राथमिकता गोरे लोगों को मिलनी चाहिए। इस प्राकर ये शोध यूरोपियन कंपनियों को सुंदर दिखने वाले गोरे लोगों को नौकरी में रखने के लिए मनोवैज्ञानिक रूप से तैयार करेगी। वहीं इस शोध से सुंदर बनाने के नाम पर दुकान चलाने वालों की दुकानदारी भी चल पड़ेगी। जैसा कि हम सभी आज कल फेयर एंड लवली के विज्ञापन में देखते हैं। लिहाजा ये शोध खूबसूरत और बदसूरत लोगों को बांटने का वैज्ञानिक आधार देने जैसा है, जो एशिया, अफ्रीका और लातीनी अमेरिका के लोगों के अधिकारों का खुला उलंघन और भेद-भाव को बढ़ावा देने का पाखंडपूर्ण वैज्ञानिक आधार के इलावा कुछ नहीं है।